Държавен вестник, бр. 71, 2023 г., стр. 9

БРОЙ  71	
Д Ъ Р Ж А В Е Н  В Е С Т Н И К 	
СТР.  9  
система на НЗОК, за ЗОЛ, кандидатстващи 
за утвърждаване на протокол.
Чл. 57. Комисията осъществява следните 
допълнителни функции:
1. осъществява методологична помощ на 
комисиите в РЗОК, които осъществяват екс-
пертизна дейност за утвърждаване/одобряване 
на „Протокол за предписване на лекарства, 
заплащани от НЗОК/РЗОК“ за отпускане на 
лекарствени продукти в случаите, предвидени 
в НРД;
2. извършва анализ на дейността на коми-
сиите по т. 1 на основание данните, получени 
от РЗОК;
3. дава становище на управителя на НЗОК 
в случаите на жалба срещу отказ на дирек-
тора на РЗОК за утвърждаване/одобряване 
на „Протокол за предписване на лекарства, 
заплащани от НЗОК/РЗОК“ за скъпоструващ 
лекарствен продукт, подадена по реда на 
АПК пред по-горестоящия административен 
орган – управителя на НЗОК;
4. изготвя проекти на изисквания на НЗОК 
при издаване на „Протокол за предписване 
на лекарства, заплащани от НЗОК/РЗОК“ за 
лечение по конкретни заболявания и групи 
лекарствени продукти, както и предложения 
за изменение и/или допълнение на вече утвър-
дени изисквания, по реда на този правилник 
и НРД за медицински дейности/анексите към 
него и/или решенията на Надзорния съвет 
на НЗОК;
5. членове на комисията, определени със 
заповед на управителя на НЗОК, могат да 
участват в съвместни проверки с контролните 
органи на НЗОК/РЗОК на дейността на изпъл-
нителите на медицинска помощ по издаване 
на „Протокол за предписване на лекарства, 
заплащани от НЗОК/РЗОК“.
Чл. 58. (1) Комисията извършва експертиза 
и представя на управителя на НЗОК проект 
на решение за утвърждаване/отказ за утвър-
ждаване на „Протокол за предписване на 
лекарства, заплащани от НЗОК/РЗОК“ в срок 
до два месеца считано от датата на подаване 
на протокола в информационната система 
на НЗОК, когато на лицето не са отпускани 
до този момент лекарствени продукти по 
протокол за същото заболяване, заплащани 
напълно или частично от НЗОК.
 (2) Извън случаите по ал. 1 комисията 
извършва експертиза и представя на управи-
теля на НЗОК проект на решение за утвър-
ждаване/отказ за утвърждаване на „Протокол 
за предписване на лекарства, заплащани от 
НЗОК/РЗОК“ в 30-дневен срок от подаването 
на документите в НЗОК.
Чл. 59. (1) Комисията взема решения за 
всеки отделен случай с мнозинство полови-
ната плюс един от присъстващите членове на 
комисията и външните експерти за конкрет-
ното заседание.
(2) В случаите, когато някои от членовете 
са гласували „против“, те излагат писмени 
мотиви за това. Мотивите са неразделна част 
от протокола, в който са отразени взетите 
решения.
(3) Членовете на комисията не могат да се 
въздържат от гласуване.
Чл. 60. (1) За всяко заседание комисията 
изготвя отделни протоколи по утвърдените 
изисквания на НЗОК при издаване на „Прото-
кол за предписване на лекарства, заплащани 
от НЗОК/РЗОК“ за лечение по конкретни 
заболявания и групи лекарствени продукти. 
Всеки протокол съдържа:
1. дата и място на провеждане на заседа-
нието;
2. участващите членове на комисията и 
външни експерти на конкретното заседание;
3. списък на постъпилите заявления;
4. поискана/получена допълнителна инфор-
мация и/или становища в случаите, когато 
комисията е преценила необходимостта от 
такива;
5. решения на комисията по всяко за-
явление – относно неговата допустимост и 
основателност;
6. мотивирани предложения до управите-
ля на НЗОК по всяко заявление (случай) за 
издаване на решение за утвърждаване/отказ 
за утвърждаване на издаден „Протокол за 
предписване на лекарства, заплащани от 
НЗОК/РЗОК“.
(2) Протоколът от конкретното заседание 
на комисията се подписва от всички членове 
на комисията, участвали в конкретното засе-
дание, от външните експерти и се регистрира 
в деловодство в ЦУ на НЗОК.
Чл. 61. (1) На база протокола по чл. 60 
комисията изготвя проект на мотивирано 
решение на управителя на НЗОК, в което 
се посочват лицата, за които се утвърждават 
съответните протоколи и на които ще им 
бъдат отпуснати предписаните лекарствени 
продукти за домашно лечение, заплащани 
от НЗОК.
(2) При решение на комисията да не се 
утвърди издаден протокол се изготвя проект 
на решение на управителя на НЗОК за отказ 
за утвърждаване на протокол по отношение 
на конкретното ЗОЛ, в което се посочват 
мотивите за отказа.
Чл. 62. Протоколите от всяко заседание с 
приложени към него проекти на мотивирани 
решения по чл. 61, ал. 1 и 2 се представят на 
управителя в 3-дневен срок от изготвянето им.
Чл. 63. Членовете на комисията нямат 
право да разпространяват данни, станали им 
известни при или по повод участието им в 
комисията.